Оранжев код за опасни ветрове и проливни дъждове | Радио Веселина
Оранжев код за опасни ветрове и проливни дъждове
Пролетният сняг може да изненада шофьорите - тръгвайте на път с автомобили, подготвени за зимни условия
В неделя се очаква съществена промяна във времето – ще нахлуе студен вятър, в цялата страна ще завали, на места обилно, от студа дъждът ще преминава в сняг. Ще духат бурни ветрове, заради които и усещането за студ ще е по-голямо.
В цялата страна е обявен оранжев код за опасни ветрове и проливни дъждове. Очаква се и рязко спадане на температурите. Ще има гръмотевична дейност, възможни са и градушки
На много места по пътищата в по-високите части предварително се ситуират снегорини, съобщават от АПИ. Снегопочистващата техника е в готовност да заработи по високопланинските проходи и пътища.
Агенция "Пътна инфраструктура" апелира шофьорите да тръгват на път с автомобили, подготвени за зимни условия, да карат със съобразена скорост и повишено внимание, спазвайки указанията на "Пътна полиция".
В началото на следващата седмица времето ще остане много динамично, с условия за валежи и вятър с променяща се посока. В понеделник валежите ще са предимно от дъжд, по-слаби в сравнение с неделя; вятърът временно ще бъде предимно от изток. Привечер и през нощта срещу вторник от югозапад валежите отново ще се активизират. Във вторник на места в Северна и по високите полета на Западна България дъждът ще премине в сняг, докато в Южна валежите ще са от дъжд; там и температурите ще остават по-високи. Ще посрещнем астрономическата пролет, която настъпва във вторник в 18 ч и 15 мин, с по-ниски от обичайните за втората половина на март температури.
Kostas Martakis Pare Ena Tilefono 00:25 в момента
Preslava Pochvay Me 00:22 Предишна
Zorica Brunclik Tamo Gde Si Ti 00:19 Предишна
Hristina Salti Theories 00:15 Предишна
Desislava Beli Noshti 00:11 Предишна
Halid Muslimovic Mene Je Ucilo Vrijeme 00:09 Предишна
Elli Kokkinou Ftei I Nihta 00:05 Предишна
Anelia Prosyaci 00:01 Предишна
Peggy Zina De Lei 23:59 Предишна
Lepa Brena Miki 23:56 Предишна